钦定古今图书集成/明伦汇编/氏族典/第439卷 > 《廖用贤尚友录》 > 贾诩
## 钦定古今图书集成/明伦汇编/氏族典/第439卷 > 《廖用贤尚友录》 > 贾诩

按《魏志贾诩传》：“诩字文和，武威姑臧人。察孝廉为郎，
疾病去官。董卓入洛阳，诩以太尉掾为平津都尉，迁
讨卤校尉。后为左冯翊，拜尚书，典选举，多所匡济。会
母丧去官，拜光禄大夫。张绣在南阳，诩阴结绣，绣遣
人迎诩，诩遂往，绣执子孙礼。诩说绣归太祖，太祖表
诩为执金吾，封都亭侯，迁冀州牧，徙太中大夫。文帝”
即位，以为太尉，进爵魏寿乡侯。又封小子访为列侯，
以长子穆为驸马都尉。诩薨，谥曰肃。子穆嗣，历位郡
守。穆薨，子模嗣。